**צ'ק ליסט איסוף מסמכים**

כבר לפני הלידה כדאי מאוד להתחיל ולאסוף את המסמכים הרלוונטיים

* בקשה לצו הורות פסיקתי- המסמך המרכזי של הבקשה.
* תצהירי המבקשות
* תצהיר העדר עבירות מין ואלימות
* צילום תעודת זהות של המבקשות
* אישור תרומת זרע אנונימית
* כדי להוכיח כוונה משותפת יש לצרף לפחות אחד מהמסמכים הבאים: הסכם הורות/ הצהרה חתומה בפני עו"ד או נוטריון/ אישור פתיחת תיק משותף בבנק הזרע

מסמכים שתכליתם "להוכיח" את מערכת היחסים הזוגית וקיום משק בית משותף:

* רכישת בית משותף / חוזי שכרי דירה
* תשלום חשבונות
* אישור על ניהול חשבון בנק משותף
* הסכמים: זוגיות, ממון, הורות, צוואות וכו'
* אישור על ידועות בציבור מביטוח לאומי
* מוטבות אחת של השניה בקרנות הפנסיה, בקרן השתלמות וכו
* נישואין- אישור נישואין או הזמנה לחתונה
* תמונות- לא חייבות אם מרגישות שזה פוגע לכן בפרטיות אבל אם אין לכן הרבה "הוכחות", אתן יכולות לצרף תמונות מחיי הזוגיות/ מהחתונה/ מהלידה/ את הצמידים מחדר הלידה וכו'.
* הצהרה של רופא/ת הנשים שליווה/תה את תהליך ההיריון או את תהליך הכניסה להריון (מסמך שיכול לתמוך במסמכים המעידים על כוונה משותפת)